Discuție:Pan Group

message: Articolul nu prezintă o imagine echilibrată a companiei respective, ci doar părțile pozitive. Punctul de vedere neutru nu pare să fie avut în vedere.</br>
De exemplu, s-ar putea furniza mai multe informații în legătură cu afirmația „una dintre cei mai importante companii din industria de morărit și panificație din România” -- articolul citat nu aduce nici un fel de cifre; care sunt competitorii, care sunt cifrele lor de afaceri.</br> 
Pan Group se pare ca e singurul competitor în județul Dolj și creșterea cifrei ei de afaceri este doar reflectarea unei mai bune organizări. Un adevărat progres ar fi ca respectiva companie să aibă unități de panificație pe o rază de mai multe județe, sau chiar la nivel național. Așa cum este prezentată în articol, Pan Group este cea mai mare companie de morărit și panificație din județul Dolj.</br> Mulțumesc,</br>Nerissa-Marie (discuție) 22 iunie 2010 02:25 (EEST)
replies: text: Bună, am scos  de la Pan Group, pentru că afirmațiile din articol au referințe și nu sunt scrise ca o reclamă, la modul „având cele mai mici prețuri și un personal calificat, firma noastră este cea mai bună alegere!”. Informațiile citează informații descriptive scrise în articole de ziar, nu în reclame. Vă rog aruncați o privire la :en:Intel: „is a technology company, and the world's largest semiconductor  chip maker, based on revenue” - este o realitate faptul că e cea mai mare companie de gen, este o chestiune pozitivă, și cu siguranță merită notată. Dacă aveți informații despre chestiuni nefavorabile firmei, puteți să le menționați în articol.

text: Și o mică observație: nu vă recomand să faceți asemenea corecări ca aceasta, pentru că este pierdere de vreme corectarea diacriticelor în referințe - nu ajută la nimic —  Ark25  (discuție) 22 iunie 2010 11:36 (EEST)
replies: text: :Vă mulțumesc pentru a mă fi contactat. Alegerea articolului Intel ca exemplu mi se pare potrivită, pentru că m-a ajutat să găsesc ceva în sensul la a ceea ce mă refeream -- chiar din al doilea paragraf din introducere. Aici se arată cum rezultatele unei companii sunt puse în context: ele sunt comparate cu rezultatele altor companii, din același domeniu sau din domenii diferite (în cazul Intel-ului, locul companiei într-un top mondial al mărcilor, cu evaluarea ÎN BANI a valorii mărcii respective). Fără o asemenea punere în context, o evaluare de genul „una dintre cei mai importante companii din industria de morărit și panificație din România” pierde mult din credibilitate, chiar dacă  e un citat din Ziarul Financiar. Las la latitudinea Dvs. dacă această lipsă de punere în context, asociat cu absența totală a relatărilor de aspecte negative, merită sau nu mențiunea PDVN. De asemenea, voi transfera discuția noastră la pagina de discuție a articolului.

text: :Vă mulțumesc de asemenea că nu ați șters diacriticele de la explicațiile notelor. Dați-mi voie să vă relatez ce am citit mai demult, în revista franceză Passe Partout: această revistă a observat că mărfurile contrafăcute aveau etichete cu greșeli de ortografie. Pe cale de consecință, orice greșeală de ortografie scade valoarea unui text--oriunde apare. De aceea este plăcerea mea de a adăuga diacriticele pe care alți utilizatori le omit, pentru motive mai mult sau mai puțin întemeiate. Este o plăcere pentru mine, care în mod fericit coincide cu obiectivul acestei enciclopedii, de a oferi articole de calitate din toate punctele de vedere.</br> Vă mulțumesc, Nerissa-Marie (discuție) 22 iunie 2010 22:31 (EEST)
Argumentele pentru a lăsa afirmația „este una dintre cei mai importante companii” ar fi: Aici la Wikipedia nu stabilim adevărul, doar relatăm afirmațiile prezentate de surse. Bineînțeles că trebuie să facem o minimă judecată dacă are sens ceea ce spun sursele. Iar comparând cu veniturile altor firme de panificație din România (:Categorie:Companii de panificație din România), se poate vedea că afirmația este realistică și evident credibilă. Aspectele controversate despre firmă eu unul nu le cunosc, dar atunci când vor apărea în presă, vreun wikipedist le va adăuga în articol (dacă va avea timp și dorință). —  Ark25  (discuție) 23 iunie 2010 00:02 (EEST)
thread_title: Reclamă